Република Сербия ● Автономна Покраїна Войводина ●

Покраїнски секретарият за финансиї

Информатор о роботи

Ажурировани заключно зоз 30 . септембром 2018. року

Секторе ше пририхтує поступок вибору дїловних банкох за пласованє, односно инвестованє средствох и пририхтує нариси контрактох у вязи зоз тим пласованьом, запровадзує поступок пласованя, односно инвестованя шлєбодних пенєжних средствох и о тим прави звити. У секторе ше окончує роботи надпатрунку над вимирйованьом обовязкох буджетних хасновательох у комерциялних трансакцийох, провадзи набавку и одцудзенє финансийного маєтку. Oкончує ше роботи буджетного рахунководства и даваня звитох хтори облапяю: обробок плаценя и рахунководствене евидентованє главней кнїжки рахункох вивершеня буджета и помоцних кнїжкох и евиденцию о стану и пременкох на маєтку, обовязкох, капиталу, приходох и розходох хтори ше водзи на уровню покраїнского буджету. У Секторе ше синтетизує и консолидує податки з главних кнїжкох директних и индиректних хасновательох покраїнского буджету на основи формуларох периодичних звитох и закончуюцих рахункох и по їх преверйованю и усоглашованю зоз податками зоз главней кнїжки рахункох вивершеня буджету вирабя консолидовани периодични звити и консолидовани закончуюци рахунок буджету АП Войводини, вирабя нарис одлуки о закончуюцим рахунку АП Войводини и вирабя шейсцмешачни и дзевецмешачни звити о вивершеню буджета АП Войводини хтори ше по розпатраню Покраїнскей влади доручує Скупштини АП Войводини. По потреби ше вирабя и звити за потреби Покраїнскей влади як и други зоз законом и другима актами предписани звити. Пририхтує ше акти у вязи зоз врацаньом нєвихаснованих буджетних средствох, обезпечує евиденциї о пременкох на рахунку вивершеня буджету и шицких подрахунох хтори отворени у КРТ АПВ, девизних подрахункох хтори отворени у девизним КРТ и девизних рахункох хтори отворени у НБС. Обрабя ше вимаганя и пририхтує налоги за отверанє и утаргованє подрахункох директних и индиректних буджетних хасновательох у КРТ АПВ, обрабя вимаганя и пририхтує налоги за отверанє и утаргованє девизних подрахункох у девизним КРТ и девизних рахункох у НБС за директних и индиректних буджетних хасновательох. Преверює ше и отвера шифри примательох средствох зоз покраїнского буджету по вимаганьох орґанох покраїнскей управи и стара ше о бази шифрох, обрабя ше вимаганя и пририхтує налоги за отверанє и утаргованє буджетного числа за директних и индиректних буджетних хасновательох. Стара ше о контним планє за буджетну систему, отвера и завера у бази податкох конта и окончує їх повязованє зоз шифрами плаценя, стара ше о скарбнїци податкох о особи (за физични особи хтори доставаю средства з буджету), дава ше инструкциї буджетним хасновательом и Правобранїтельству АП Войводини за наплацованє приходох и приманьох до буджету. Сектор обезпечує мешачни звити о приходох, приманьох, розходох и видаткох, за Министерство финансийох и Народну банку Сербиї. Пририхтує ше и обрабя информациї о наплацованю поглєдованьох зоз звереного кредитного портфолиа, информациї о наплацованю поглєдованьох хтори дати на водзенє Аґенциї за осиґуранє депозитох, информациї у вязи зоз станом акцийох у Тесла шпоровней банки ад Заґреб, стара ше о наплацованю поглєдованьох хтори припознати у предликвидацийней маси РБВ у предликвидациї. У Секторе ше окончує роботи реализациї електронского плаценя по налогох директих буджетних хасновательох покраїнского буджета. Обраховює ше плаци за шицки орґани покраїнскей управи на єдинствени способ, а по ришеньох о утвердзованю плаци и лїстинох присутносци, як и другей документациї хтору доручели директни буджетни хаснователє. Посила ше Порцийней управи електронски порцийни прияви у вязи зоз обраховану плацу и другима приманями по налогох директних буджетних хасновательох. Посила ше податки о виплаценей плаци, надополнєню плаци и других приманьох занятих и других особох до Реґистру занятих РС по овласценьох директних буджетних хасновательох. Вирабя ше М - 4, М - 8, МУН и други предписани формулари у вязи зоз оконченим виплацованьом. Орґанизує ше касирске дїлованє и пребера и виплацує ефективни странски пенєж за виплацованє трошкох службених путованьох до иножемства. Видава ше потвердзеня о витворених особних приманьох занятих. У Секторе ше окончує роботи у вязи зоз рахунководственим евидентованьом пременкох у главней кнїжки трезору, консолидує податки зоз главних кнїжкох директних и индиректних хасновательох покраїнского буджету на основи формуларa закончуюцих рахункох и прави консолидовани закончуюци рахунок буджету АП Войводини. Архивує ше рахунководствену документацию и окончує и други роботи у складзе зоз законами и другима предписанями. Сектор сотрудзує зоз финансийнима службами директних хасновательох буджету АП Войводини, а прейґ нїх и з индиректнима буджетнима хаснователями з їх компетенциї, витворює нєпоштредне сотруднїцтво з

10